**26.04.2021.(2)**

**E-pasta vēstules nosaukums:**

**Par piekļuvi Vadības informācijas sistēmai**

**E-pasta vēstules teksts:**

**Rūpējoties par informācijas drošību un, ņemot vērā ražotāja rekomendācijas, Nacionālais veselības dienests (NVD) veic regulārus programmnodrošinājuma atjaunināšanas darbus. Tajā skaitā regulāri tiek atjaunots arī Virtuālā privātā tīkla (VPN) piekļuves programmnodrošinājums (Palo Alto Networks GlobalProtect), kuru šobrīd izmanto ārstniecības iestādes, ģimenes ārstu prakses un aptiekas piekļuvei NVD Vadības informācijas sistēmai (VIS).**

**Šo programmnodrošinājumu var izmantot uz vairāku ražotāju operētājsistēmām un Microsoft gadījumā tā ir Windows 10 operētājsistēma.**

**Lūdzam ņemt vērā, ka šīs operētājsistēmas vairs netiek atbalstītas:**

**• Windows 7**

**• Windows 8**

**• Windows 8.1**

**Gadījumā, ja ārstniecības iestāde, ģimenes ārsta prakse vai aptieka izmanto kādu no iepriekš uzskaitītajām operētājsistēmām, kas netiek atbalstītas, aicinām veikt to nomaiņu! Piekļūt Vadības informācijas sistēmai un veikt tajā darbības iespējams tikai tādā gadījumā, ja tiek lietota kāda no atbalstāmajām operētājsistēmām.**

**Atgādinām, ka Windows 7 operētājsistēmas atbalsts no Microsoft puses ir pārtraukts kopš 2020. gada 14. janvāra.**

**Šobrīd NVD izvērtē iespējas, kā nodrošināt piekļuvi VIS ar Windows 7 operētājsistēmām. Risinājumi būs īslaicīgi un par tiem NVD informēs ar atsevišķu e-pasta vēstuli.**

**Jautājumu vai neskaidrību gadījumā aicinām sazināties ar Klientu atbalsta dienestu pa tālruni 67803301 (darbdienās plkst. 8:30 - 17:00) vai rakstot e-pastu uz** **atbalsts@eveseliba.gov.lv****.**